**1.Pročitajte tekst te napišite sastavak o Napoleonu u 10 rečenica (izdvojite najvažnije)!**

**NAPOLEON BONAPARTE**

*„Rođen u siromašnoj, ali poznatoj obitelji na Korzici, 1769., samo par mjeseci nakon što je taj otok od Genove predan Francuskoj. Bio je vrijedan, pun samopouzdanja, nezavisan i prilično arogantan kao mladić, a te će ga karakteristike pratiti cijeli život. Polazio je francusku vojnu akademiju, a njegov vojni uspon bio je nevjerojatno brz, visoke vojne činove dobio je i prije osamnaeste godine života. Kada je Revolucija izbila, Napoleon je već bio upoznat s prosvjetiteljskim idejama i brzo se priklonio revolucionarima. Bio je na korist svakom obliku vlasti, tako je u vrijeme Jakobinske diktature, 1793. vratio pobunjeni Toulon, glavnu francusku mediteransku luku, od Britanaca.*

*Zaljubio se i oženio za, politički i društveno dobro situiranu, Josephine de Beauharnais, čiji će jedini problem biti u tome što mu neće moći podariti sina. Njegova prava vojna slava počinje već u ranim 20-tim godinama života kada dobiva čin generala (1794.g.), te postaje zapovjednik francuske Talijanske armije. U pohodu po sjevernoj Italiji nanio je ozbiljne poraze austrijskoj vojsci. Osvojio je i Mletačku Republiku koja tim činom prestaje postojati, što je službeno potvrđeno potpisivanjem primirja s Austrijom, 1797.g. u Campo Formiu, kojim Napoleon dobiva garancije za dobivanje Belgije i preuzimanje Jonskih otoka, a Venecija i njeni posjedi na istočnoj obali Jadrana ustupljeni su Austriji.U slijedeće dvije godine, u pohodu prema jugu Apeninskog poluotoka, stvorio je još dvije sestrinske republike. Napoleonovi uspjesi u Italiji proširili su njegovu reputaciju briljantnog vojskovođe i sposobnog političara.*

*Najznačajniji rezultat istraživanja poduzetih u to vrijeme vezan je uz dešifriranje egipatskih hijeroglifa, koji je uz pomoć Kamena iz Rosette, dešifrirao Jean Francois Champollion, nakon francuske ekspedicije u Egipat, koji je tada pod britanskom upravom.*

 *Važno mjesto u Napoleonovoj politici zauzimalo je popravljanje odnosa s Katoličkom crkvom, jer mu je bila potrebna podrška Katolika koji su bili u većini u Francuskoj, a koji su bili nezadovoljni odnosom prema Crkvi od početka Revolucije, a posebno zbog "Građanske uredbe" iz 1791.g. Konkordat s papom (Pio VII) potpisao je 1801.g., a tim sporazumom biskupe je ponovno potvrđivao papa s time što ih je ipak imenovao konzul; svećenstvo je i dalje polagalo zakletvu o poštivanju državne vlasti, a zauzvrat su dobivali plaću; katoličanstvo je priznato kao većinska vjera, ali su ista prava dana i drugim vjeroispovijestima; nema povratka crkvene imovine koja je prodana tijekom Revolucije; obnovljena je većina crkvenih redova i opet je vraćen gregorijanski kalendar.*

*U službu je prihvaćao kako Jakobince, tako i rojaliste; zadovoljio je seljake potvrdom o ukidanju feudalnih odnosa i dopustio im da zadrže zemlju koju su stekli tijekom Revolucije.*

*Građanski zakonik, Code civil, Code Napoleon - Zakonik je Napoleonova najtrajnija ostavština. Napoleon je rekao "da se sa Zakonikom ponosi više nego sa svojih 40 bitaka". Osim temeljnih prosvjetiteljskih načela, Zakonikom s bili zadovoljni i poslodavci jer im je osigurao zabranu štrajkova i radničkih udruživanja. S druge strane, za žene je* *Zakonik predstavljao potpuni poraz, jer je kontrolu nad vlasništvom i nad obitelji dodijelio muškarcima, a udatu ženu, i pravno i ekonomski učinio ovisnom o muževima. Prema Zakoniku, žena je imala malu mogućnost dobivanja razvoda braka. Ove mjere pokazuju Napoleonovo vjerovanje da je ženi mjesto u kući, gdje će se skrbiti o dobrobiti kućanstva.“*

2. Nakon napisanoga sastavka, služeći se udžbenikom riješiti slijepu kartu u radnoj bilježnici na str. 27, zadatak br.4!

3. Riješiti zadatak br.9 na str. 29!

4. Razmisli: zašto je Napoleon jedna od ličnosti koja je obilježila povijest?